# យុទ្ធសាស្រ្តជាតិស្តីពីពិការភាពថ្មី

## តើគួរមានអ្វីខ្លះនៅក្នុងឯកសារថ្មីនេះ?

### សំណួរខ្លះៗដើម្បីឱ្យអ្នកគិត

កំណែងាយស្រួលអាន

## រប្រៀបប្រើប្រាស់ឯកសារនេះ

រដ្ឋាភិបាលអូស្រ្តាលីបានសរសេរឯកសារនេះ។ ពេលណាអ្នកឃើញពាក្យ 'យើង', វាមានន័យថារដ្ឋាភិបាលអូស្រ្តាលី។

យើងបានសរសេរឯកសារនេះតាមរបៀបងាយស្រួលអាន។

យើងបានសរសេរពាក្យមួយចំនួនជាអក្សរ **ដិតច្បាស់**។

នេះបានន័យថា អក្សរទាំងនោះក្រាស់ និងខ្មៅជាងមុន។

យើងពន្យល់ពាក្យទាំងនេះមានន័យដូចមេ្តច។ មានបញ្ជីពាក្យទាំងនេះនៅទំព័រ21។

ឯកសារងាយស្រួលអាននេះគឺជាការសង្ខេបឯកសារផ្សេងទៀត។ នេះមានន័យថា វារួមបញ្ចូលតែគំនិតសំខាន់បំផុតប៉ុណ្ណោះ។

អ្នកអាចរកឃើញឯកសារផ្សេងៗទៀតនៅលើគេហទំព័ររបស់យើងនៅ

[engage.dss.gov.au/nds-stage2-consultation](https://engage.dss.gov.au/nds-stage2-consultation)

អ្នកអាចសុំជំនួយដើម្បីអានឯកសារនេះ។ មិត្តភក្តិ សមាជិកគ្រួសារ ឬ អ្នកជួយគាំទ្រ អាចជួយអ្នកបានដែរ។

## តើនៅក្នុងឯកសារនេះមានអ្វីខ្លះ?

[តើអ្វីទៅជា National Disability Strategy​​ (យុទ្ធសាស្រ្តជាតិស្តីពីពិការភាព)? 3](#_Toc256000004)

[យុទ្ធសាស្រ្តជាតិស្តីពីពិការភាពថ្មី 4](#_Toc256000005)

[និយាយជាមួយសហគមន៍អំពីយុទ្ធសាស្ត្រថ្មី 4](#_Toc256000006)

[ឯកសារជំហររបស់យើង 5](#_Toc256000007)

[គំនិតពីយុទ្ធសាស្ត្រដែលយើងមានឥឡូវនេះ​​ 5](#_Toc256000008)

[គំនិតសម្រាប់យុទ្ធសាស្ត្រថ្មី 7](#_Toc256000009)

[សម្លឹងមើលឥរិយាបថសហគមន៍ 9](#_Toc256000010)

[ធ្វើឱ្យប្រាកដថាមនុស្សគ្រប់រូបដឹងពីអ្វីដែលត្រូវធ្វើ 10](#_Toc256000011)

[ជនពិការឈានដល់គោលដៅរបស់ពួកគេ 11](#_Toc256000012)

[ផែនការសកម្មភាព 13](#_Toc256000013)

[រួមទាំងជនពិការ 14](#_Toc256000014)

[សំណួរអំពីអ្នក 17](#_Toc256000015)

[វិធីដែលអ្នកអាចប្រាប់យើងពីចម្លើយរបស់អ្នក 20](#_Toc256000016)

[បញ្ជីពាក្យ 21](#_Toc256000017)

[ទាក់ទងមកយើងខ្ញុំ 23](#_Toc256000018)

## តើអ្វីទៅជា National Disability Strategy​​ (យុទ្ធសាស្រ្តជាតិស្តីពីពិការភាព)?

*National Disability Strategy 2010–2020 (យុទ្ធសាស្រ្តជាតិស្តីពីពិការភាពឆ្នាំ២០១០-២០២០)* គឺជាគម្រោងមួយដើម្បីសម្រួលការរស់នៅរបស់ជនពិការ។

នៅក្នុងឯកសារនេះ យើងហៅវាថា 'យុទ្ធសាស្រ្ត'។

យុទ្ធសាស្រ្តនិយាយអំពីអ្វីដែលយើងអាចធ្វើបាន ដើម្បីធ្វើឱ្យប្រទេសអូស្រ្តាលីកាន់តែមាន៖

* **ការរួមបញ្ចូល**
* **ការចូលប្រើប្រាស់បាន**។

ប្រសិនបើមានអ្វីមួយដែលរួមបញ្ចូលបាន មនុស្សគ្រប់គ្នាអាចចូលរួមបាន។

ប្រសិនបើមានអ្វីមួយអាចចូលប្រើប្រាស់បាន មនុស្សគ្រប់គ្នាអាចចូលប្រើប្រាស់វាបាន។ នេះអាចជា៖

* កន្លែង ឬ អគារ
* ការដឹកជញ្ចូន
* សេវាកម្ម
* ព័ត៌មាន
* គេហទំព័រ។

យុទ្ធសាស្រ្តនេះផ្អែកលើគំនិតពី *United Nations Convention on the Rights of Persons with Disabilities (អនុសញ្ញាអង្គការសហប្រជាជាតិស្តីពីសិទ្ធិរបស់ជនពិការ)* (អនុសញ្ញាអង្គការសហប្រជាជាតិ)។

អនុសញ្ញាអង្គការសហប្រជាជាតិចែងពីសិទ្ធិរបស់ជនពិការ។

វាពន្យល់ពីវិធីដែលជនពិការគួរត្រូវបានគេគោរពដោយយុត្តិធម៌។

## យុទ្ធសាស្រ្តជាតិស្តីពីពិការភាពថ្មី

យុទ្ធសាស្ត្រនេះនឹងបញ្ចប់នៅឆ្នាំ២០២០។

មានការផ្លាស់ប្តូរច្រើនចាប់តាំងពីយុទ្ធសាស្ត្របានចាប់ផ្តើម។

ឥឡូវនេះយើងមានគម្រោងធានារ៉ាប់រងជនពិការថ្នាក់ជាតិ (NDIS)។

NDIS ផ្តល់នូវសេវាកម្ម និងការគាំទ្រដល់ជនពិការជាច្រើន។

ប្រជាជនអូស្រ្តាលីជាច្រើនបានរងផលប៉ះពាល់ដោយ៖

* កូរ៉ូណាវីរុស (កូវីដ-១៩)
* រដូវភ្លើងឆេះព្រៃឆ្នាំ២០១៩-២០២០

រដ្ឋាភិបាលនៅទូទាំងប្រទេសអូស្រ្តាលី កំពុងធ្វើការរួមគ្នាដើម្បីបង្កើតយុទ្ធសាស្ត្រថ្មីមួយ។

យើងចង់ដឹងពីអ្វីដែលប្រជាជនគិតថា គួរតែមានដាក់នៅក្នុងយុទ្ធសាស្ត្រថ្មីនេះ។

យើងដឹងថាយុទ្ធសាស្ត្រថ្មីត្រូវតែ៖

* បន្តធ្វើតាមអ្វីដែលអនុសញ្ញាអង្គការសហប្រជាជាតិបានចែង
* ទទួលស្គាល់អ្នកថែទាំ។

## និយាយជាមួយសហគមន៍អំពីយុទ្ធសាស្ត្រថ្មី

យើងចាប់ផ្តើមនិយាយជាមួយជនពិការនៅក្នុងសហគមន៍ អំពីយុទ្ធសាស្ត្រថ្មីក្នុងឆ្នាំ២០១៩ ។

យើងចង់ដឹងពីអ្វីដែលប្រជាជនគិតថា គួរតែមានដាក់នៅក្នុងយុទ្ធសាស្ត្រថ្មីនេះ។

អ្វីដែលអ្នកប្រាប់យើងនឹងជួយយើងបង្កើតយុទ្ធសាស្ត្រថ្មី។

## ឯកសារជំហររបស់យើង

យើងបានសរសេរ**ឯកសារជំហរ។**

ឯកសារជំហរ គឺជាការសង្ខេបនូវអ្វីដែលអាចមាននៅក្នុងយុទ្ធសាស្ត្រថ្មី។

ឯកសារជំហររបស់យើងមាន៖

* អ្វីដែលវិស័យពិការភាពបានប្រាប់យើងឱ្យគួរតែមាននៅក្នុងយុទ្ធសាស្ត្រថ្មី
* អ្វីដែលដំណើរការបានល្អពីយុទ្ធសាស្ត្រដែលយើងមានឥឡូវនេះ
* គំនិតអំពីរបៀបផ្លាស់ប្តូរ**ឥរិយាបថ**សហគមន៍ចំពោះជនពិការ។

ឥរិយាបថ គឺជាអ្វីដែលអ្នក៖

* គិត
* យល់ឃើញ
* ជឿជាក់។

## គំនិតពីយុទ្ធសាស្ត្រដែលយើងមានឥឡូវនេះ​​

យុទ្ធសាស្ត្រមាន៦គំនិត ដើម្បីធ្វើឱ្យជីវិតកាន់តែប្រសើរឡើងសម្រាប់ជនពិការ។

យើងហៅចំណុចទាំងនេះថា**តំបន់លទ្ធផល**។

តំបន់លទ្ធផលទាំង៦របស់យុទ្ធសាស្ត្រគឺ៖

1. ការងារ លុយ និងផ្ទះសម្បែង
2. ការចូលរួមក្នុងសហគមន៍
3. សិទ្ធិរបស់យើងសម្រាប់ការព្យាបាល និងសុវត្ថិភាពដោយយុត្តិធម៌
4. ទទួលបានការគាំទ្រ
5. ការរៀន និងជំនាញ
6. សុខភាព និងសុខុមាលភាព

### ចក្ខុវិស័យរបស់យើងសម្រាប់យុទ្ធសាស្ត្រថ្មី

យើងក៏មាន**ចក្ខុវិស័យ**ថ្មីសម្រាប់យុទ្ធសាស្ត្រថ្មីនេះដែរ។

ចក្ខុវិស័យរបស់យើងគឺជាអ្វីដែលយើងគិតថាអនាគតគួរតែមាន។

ចក្ខុវិស័យរបស់យើងសម្រាប់ប្រទេសអូស្រ្តាលី គឺចង់ឱ្យក្លាយទៅជាកន្លែងមួយដែលជនពិការ៖

* ត្រូវបានរួមបញ្ចូល
* អាចរស់នៅក្នុងជីវិតដែលពួកគេចង់រស់នៅ
* ត្រូវបានគេគោរពដូចមនុស្សដទៃទៀតនៅក្នុងសហគមន៍។

### សំណួរដែលត្រូវគិត

តើអ្នកគិតយ៉ាងណាដែរចំពោះតំបន់លទ្ធផលទាំង៦នេះ?

តើអ្នកគិតយ៉ាងណាដែរចំពោះចក្ខុវិស័យរបស់យើង?

សូមសរសេរចម្លើយរបស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

## គំនិតសម្រាប់យុទ្ធសាស្ត្រថ្មី

**គោលការណ៍​ណែនាំ**របស់យើងគឺជាគំនិតសំខាន់ដែលយើងចង់ដាក់នៅក្នុង  
យុទ្ធសាស្ត្រថ្មីនេះ។

គំនិតទាំងនេះនិយាយថាយើងត្រូវតែ៖

* រួមបញ្ចូលទាំងជនពិការ
* មានវិធីសម្រាប់ជនពិការចូលរួម
* ប្រើ**ការរចនាជាសកល**។

ការរចនាជាសកល មានន័យថាយើងគិតអំពីអ្វីដែលបុគ្គលគ្រប់រូបត្រូវការនៅពេលយើងរៀបចំផែនការ ឬ ចាប់ផ្តើមគម្រោង និងសេវាកម្មថ្មីៗ។

យើងត្រូវយកចេញឧបសគ្គដែលជនពិការកំពុងប្រឈមមុខ។

យើងត្រូវតែរួមបញ្ចូលសហគមន៍ទាំងមូលនៅក្នុងការងារដែលយើងធ្វើ។

យើងត្រូវជួយប្រជាជនដែលគាំទ្រ និងយកចិត្តទុកដាក់ចំពោះជនពិការមានដូចជា៖

* សមាជិកគ្រួសារ
* អ្នកថែទាំ
* បុគ្គលិកគាំទ្រ
* អ្នក​ផ្តល់​សេវាកម្ម។

### សំណួរដែលត្រូវគិត

តើអ្នកគិតយ៉ាងណាចំពោះគោលការណ៍ណែនាំរបស់យើង?

តើមានគំនិតសំខាន់ផ្សេងទៀតដែលយើងគួរដាក់នៅក្នុងយុទ្ធសាស្ត្រថ្មី ឬ ទេ?

តើយើងអាចធ្វើយ៉ាងណាដើម្បីឱ្យប្រាកដថា មនុស្សគ្រប់គ្នាធ្វើតាមគោលការណ៍ណែនាំរបស់យើង?

សូមសរសេរចម្លើយរបស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

## សម្លឹងមើលឥរិយាបថសហគមន៍

ឥរិយាបថសហគមន៍អាចបញ្ឈប់ជនពិការពីការឈានទៅដល់ការសម្រេច  
គោលដៅរបស់ពួកគេ។

នេះរាប់បញ្ចូលទាំងគោលដៅដែលពួកគេមានសម្រាប់៖

* ការទៅសាលារៀន និងការរៀនសូត្រ
* ការធ្វើការ និងរកប្រាក់
* ការចូលរួមក្នុងសហគមន៍។

ជនពិការបានប្រាប់យើងថា ឥរិយាបថសហគមន៍គឺជាឧបសគ្គដ៏ធំបំផុតមួយដែលពួកគេប្រឈមមុខ នៅពេលពួកគេព្យាយាមឈានដល់គោលដៅរបស់ពួកគេ។

### សំណួរដែលត្រូវគិត

តើយើងគួរផ្លាស់ប្តូរឥរិយាបថសហគមន៍គឺជាគោលដៅសំខាន់សម្រាប់  
យុទ្ធសាស្ត្រ ឬ ទេ?

តើយើងគួរបញ្ចូលគំនិតអំពីការផ្លាស់ប្តូរឥរិយាបថសហគមន៍នៅក្នុង  
យុទ្ធសាស្ត្រថ្មីទេ?

សូមសរសេរចម្លើយរបស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

## ធ្វើឱ្យប្រាកដថាមនុស្សគ្រប់រូបដឹងពីអ្វីដែលត្រូវធ្វើ

យុទ្ធសាស្ត្រថ្មីត្រូវតែច្បាស់លាស់ ដើម្បីឱ្យមនុស្សគ្រប់គ្នាដឹងពីអ្វីដែលពួកគេត្រូវធ្វើ។

នេះរួមមាន៖

* រដ្ឋាភិបាល
* វិស័យពិការភាព
* សហគមន៍ទូលំទូលាយ។

យុទ្ធសាស្ត្រថ្មីនេះនឹងពន្យល់យ៉ាងច្បាស់ថា៖

* អ្វីដែលរដ្ឋាភិបាលត្រូវធ្វើ
* របៀបដែលរដ្ឋាភិបាលនឹងជួយដល់ជនពិការ
* របៀបដែលរដ្ឋាភិបាលនឹងចូលរួមក្នុងការគ្រប់គ្រងសេវាកម្មសម្រាប់ជនពិការ
* អ្វីដែលវិស័យពិការភាពត្រូវធ្វើ
* អ្វីដែលសហគមន៍ត្រូវធ្វើ។

### សំណួរដែលត្រូវគិត

តើអ្នកគិតថារដ្ឋាភិបាល អង្គការ និងសហគមន៍ធ្វើការរួមគ្នាដើម្បីធ្វើឱ្យជីវិតកាន់តែប្រសើរសម្រាប់ជនពិការមែន ឬ ទេ?

តើគួរតែមានអ្វីខ្លះនៅក្នុងយុទ្ធសាស្ត្រថ្មី ដើម្បីបង្ហាញពីរបៀបដែលវិស័យពិការភាព និងសហគមន៍ធំទូលាយអាចធ្វើឱ្យជីវិតកាន់តែប្រសើរសម្រាប់ជនពិការ?

សូមសរសេរចម្លើយរបស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

## ជនពិការឈានដល់គោលដៅរបស់ពួកគេ

ជនពិការកំណត់គោលដៅនៅក្នុងវិស័យជាច្រើននៃជីវិតរបស់ពួកគេ។

យើងដឹងថាយុទ្ធសាស្ត្រកំពុងដំណើរការ ប្រសិនបើជនពិការកំពុងធ្វើការកំពុងឈានទៅដល់គោលដៅទាំងនេះ។

យើងចង់ដាក់បញ្ចូល**ក្របខ័ណ្ឌលទ្ធផល**នៅក្នុងយុទ្ធសាស្ត្រថ្មី។

ក្របខណ្ឌលទ្ធផល គឺជាមធ្យោបាយមួយដើម្បីតាមដាន៖

* ប្រសិនបើជនពិការឈានដល់គោលដៅរបស់ពួកគេ
* របៀបដែលយើងដឹងថាជនពិការបានឈានដល់គោលដៅរបស់ពួកគេ
* ការផ្លាស់ប្តូរតាមពេលវេលា។

ឧទាហរណ៍ តើមានជនពិការប៉ុន្មាននាក់ដែលបានទៅដល់គោលដៅរបស់ពួកគេដើម្បី

* ស្វែងរកការងារ
* រកលុយបានដោយខ្លួនឯង។

យើងអាចប្រើក្របខណ្ឌលទ្ធផលដើម្បីជួយយើងក្នុងការសរសេររបាយការណ៍។

របាយការណ៍របស់យើងអាចនិយាយអំពីថាតើអ្វីៗប្រសើរឡើងសម្រាប់ជនពិការ ឬ ​អត់?

របាយការណ៍របស់យើងក៏អាចនិយាយដែរអំពី៖

* តើយុទ្ធសាស្ត្រថ្មីដំណើរការយ៉ាងដូចម្តេច
* ផ្នែកដែលយើងត្រូវការកែសម្រួលបន្ថែម។

### សំណួរដែលត្រូវគិត

តើយើងគួរសរសេរអ្វីខ្លះនៅក្នុងរបាយការណ៍របស់យើង?

តើអ្នកគិតថាយើងគួរធ្វើដូចម្តេច៖

* សរសេររបាយការណ៍របស់យើង ឧទាហរណ៍រៀងរាល់ ១ ឬ ២ឆ្នាំ?
* ចែករំលែករបាយការណ៍របស់យើងជាមួយសហគមន៍?

សូមសរសេរចម្លើយរបស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

## ផែនការសកម្មភាព

យើងអាចសរសេរផែនការសកម្មភាពដើម្បីជួយ៖

* រដ្ឋាភិបាល
* វិស័យពិការភាព
* សហគមន៍ទូលំទូលាយ។

ផែនការសកម្មភាពរបស់យើងអាចជួយ៖

* មនុស្សគ្រប់រូបយល់ច្បាស់អំពីអ្វីដែលពួកគេត្រូវធ្វើ
* យុទ្ធសាស្រ្តថ្មីនេះធ្វើឱ្យមានការផ្លាស់ប្តូរដ៏ធំសម្រាប់ជនពិការ។

ផែនការសកម្មភាពរបស់យើងនឹងនិយាយអំពី៖

* អ្វីដែលយើងនឹងធ្វើដើម្បីធ្វើឱ្យអ្វីៗប្រសើរឡើង
* តើវាគួរត្រូវការពេលប៉ុន្មានដើម្បីធ្វើអ្វីៗឱ្យប្រសើរឡើង

### ****សំណួរដែលត្រូវគិត****

តើអ្នកគិតយ៉ាងណាចំពោះផែនការសកម្មភាព?

តើយើងគួរដាក់បញ្ចូលផែនការសកម្មភាពនៅក្នុងយុទ្ធសាស្ត្រថ្មីទេ?

សូមសរសេរចម្លើយរបស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

## រួមទាំងជនពិការ

យើងចង់សរសេរផែនការមួយ ដែលនិយាយអំពីរបៀបដែលជនពិការនឹងក្លាយជាផ្នែកមួយនៃការធ្វើឱ្យប្រាកដថាយុទ្ធសាស្ត្រដំណើរការ។

### ****សំណួរដែលត្រូវគិត****

តើយើងអាចដាក់បញ្ចូលជនពិការដោយបែបបណា ដើម្បីធ្វើឱ្យប្រាកដថាយុទ្ធសាស្ត្រថ្មីដំណើរការ?

តើយើងអាចបញ្ចូលវិស័យពិការភាពយ៉ាងដូចម្តេចដើម្បីធ្វើឱ្យប្រាកដថា  
យុទ្ធសាស្ត្រថ្មីដំណើរការ?

សូមសរសេរចម្លើយរបស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

### ចំណុចផ្សេងៗទៀតដែលត្រូវគិត

តើអ្នកមានគំនិត ឬ យោបល់ផ្សេងទៀតអំពីអ្វីដែលអាចមាននៅក្នុង  
យុទ្ធសាស្ត្រថ្មីទេ?

សូមសរសេរគំនិត ឬ យោបល់របស់អ្នកក្នុងប្រអប់ខាងក្រោម។

|  |
| --- |
| ចុច ឬប៉ះនៅទីនេះដើម្បីសរសេរ។ |

## ****សំណួរអំពីអ្នក****

តើអ្នកកំពុងឆ្លើយសំណួររបស់យើង៖

សម្រាប់ខ្លួនឯង?

សម្រាប់អង្គការមួយ?

ប្រសិនបើអ្នកកំពុងឆ្លើយសំណួររបស់យើងសម្រាប់អង្គការមួយ សូមប្រាប់យើងមួយណា៖ចុច ឬប៉ះនៅទីនេះដើម្បីសរសេរ។

តើប្រយោគមួយណាដែលពិតអំពីអ្នក?

ខ្ញុំជាមនុស្សពិការ។

ខ្ញុំជាឪពុកម្តាយ ឬ អាណាព្យាបាលរបស់ជនពិការ។

ខ្ញុំជាសមាជិកគ្រួសាររបស់ជនពិការ។

ខ្ញុំជាអ្នកថែទាំមនុស្សពិការ។

ខ្ញុំជាបុគ្គលិកគាំទ្រ។

ខ្ញុំធ្វើការជាមួយជនពិការ។

ខ្ញុំជាអ្នកតស៊ូមតិជនពិការ។

ខ្ញុំធ្វើការឱ្យអង្គការពិការ ឬ អ្នកផ្តល់សេវាកម្ម។

ខ្ញុំផ្តល់ការងារដល់ជនពិការ។

ខ្ញុំជាម្ចាស់អាជីវកម្ម។

ខ្ញុំជាបុគ្គលិកថែទាំសុខភាព។

ខ្ញុំសិក្សា ឬ ធ្វើការនៅសាកលវិទ្យាល័យ។

ខ្ញុំធ្វើការឱ្យរដ្ឋាភិបាលដូចជា៖

* រដ្ឋាភិបាលអូស្រ្តាលី
* រដ្ឋាភិបាលអូស្រ្តាលីថ្នាក់រដ្ឋ ឬ ដែនដី
* រដ្ឋាភិបាលថ្នាក់មូលដ្ឋាន

ផ្សេងទៀត សូមប្រាប់យើង៖

ចុច ឬប៉ះនៅទីនេះដើម្បីសរសេរ។

តើអ្នករស់នៅរដ្ឋ ឬ ដែនដីមួយណា?

ដែនដីរដ្ឋធានីអូស្រ្តាលី

ញូវសៅវែល

ដែនដីខាងជើង

រដ្ឋឃ្លឺនស្លែន

រដ្ឋអូស្ត្រាលីខាងត្បូង

រដ្ឋថាស្មា៉នៀ

រដ្ឋវិចថូរៀ

រដ្ឋអូស្ត្រាលីខាងលិច

ខ្ញុំមិនរស់នៅក្នុងប្រទេសអូស្ត្រាលីទេ

ខ្ញុំមិនចង់និយាយទេ

តើប្រភេទនៃទីកន្លែងអ្វីដែលអ្នករស់នៅ?

រដ្ឋធានី

ទីក្រុងធំ ឬ ទីប្រជុំជន

ទីប្រជុំជនតូច ឬ តំបន់ឆ្ងាយពីទីក្រុងធំ ឬ ទីប្រជុំជន

ខ្ញុំមិនចង់និយាយទេ

តើអ្នកជាផ្នែកនៃសហគមន៍ជនជាតិដើម និង/ឬអ្នកកោះ Torres Strait?

បាទ/ចាស៎

ទេ

ខ្ញុំមិនចង់និយាយទេ

តើអ្នកមកពី**វប្បធម៌**ខុសគ្នាឬ?

វប្បធម៌របស់អ្នកគឺ៖

* របៀបរស់នៅរបស់អ្នក
* របៀបដែលអ្នកគិត ឬ ធ្វើ ដោយព្រោះតែវិធីដែលអ្នកធំឡើង។

បាទ/ចាស៎

ទេ

ខ្ញុំមិនចង់និយាយទេ

តើអ្នកនិយាយភាសាផ្សេងក្រៅពីភាសាអង់គ្លេសភាគច្រើនឬ ?

បាទ/ចាស៎

ទេ

ខ្ញុំមិនចង់និយាយទេ

តើអ្នកជាផ្នែកនៃសហគមន៍ (LGBTQI+) ស្រីស្រឡាញ់ស្រី ប្រុសស្រឡាញ់ប្រុស អ្នកស្រឡាញ់ភេទទាំងពីរ អ្នកប្តូរភេទ អន្តរភេទ ឬ មិនច្បាស់ប្រាកដអំពីភេទ អ្នកមានភេទប្រុសផងស្រីផង ឬ ?

បាទ/ចាស៎

ទេ

ខ្ញុំមិនចង់និយាយទេ

## វិធីដែលអ្នកអាចប្រាប់យើងពីចម្លើយរបស់អ្នក

អ្នកអាចឆ្លើយសំណួររបស់យើងជាលាយលក្ខណ៍អក្សរ។

អ្នកអាចផ្ញើចម្លើយរបស់អ្នកមកយើងតាមអ៊ីម៉ែល។

National Disability Strategy Governance and Engagement Section

GPO Box 9820 Department of Social Services Canberra, ACT 2601

អ្នកអាចចូលទៅកាន់គេហទំព័ររបស់យើងដើម្បីឆ្លើយសំណួររបស់យើង។

គេហទំព័រ៖www.engage.dss.gov.au

អ្នកអាចថតសម្លេងនូវចម្លើយរបស់អ្នកបាន។

អ្នកអាចថតវីដេអូនូវចម្លើយរបស់អ្នកបាន។

អ្នកអាចចូលទៅកាន់គេហទំព័ររបស់យើង ហើយផ្ទុក៖

* ការថតសម្លេង
* ការថតវីដេអូ

អ្នកត្រូវផ្ញើចម្លើយរបស់អ្នកមកយើងត្រឹមថ្ងៃទី៣០ ខែកញ្ញា ឆ្នាំ២០២០ ។

យើងអាចចែករំលែកចម្លើយរបស់អ្នកនៅលើគេហទំព័ររបស់យើង។

អ្នកត្រូវតែប្រាប់យើង ប្រសិនជាអ្នកមិនចង់ឱ្យយើងចែករំលែកចម្លើយរបស់អ្នកទេ។

## បញ្ជីពាក្យ

**អាចចូលដំណើរការបាន**

ប្រសិនបើមានអ្វីមួយអាចចូលប្រើប្រាស់បាន មនុស្សគ្រប់គ្នាអាចចូលប្រើប្រាស់វាបាន។

នេះអាចជា៖

* កន្លែង ឬ អគារ
* ការដឹកជញ្ចូន
* សេវាកម្ម
* ព័ត៌មាន
* គេហទំព័រ។

**អ្នកតស៊ូមតិ**

មនុស្សដែលគាំទ្រអ្នក។ ពួកគេជួយអ្នកឱ្យមានបញ្ចេញមតិយោបល់។ ពួកគេក៏អាចផ្តល់ឱ្យអ្នកនូវព័ត៌មាន និងដំបូន្មានផងដែរ។

**ឥរិយា​បទ**

ឥរិយាបថ គឺជាអ្វីដែលអ្នក៖

* គិត
* យល់ឃើញ
* ជឿជាក់។

**គោលការណ៍​ណែនាំ**

គោលការណ៍ណែនាំរបស់យើងគឺជាគំនិតសំខាន់ដែលយើងចង់ដាក់នៅក្នុងយុទ្ធសាស្ត្រថ្មី។

**ការរួមបញ្ចូល**

ប្រសិនបើមានអ្វីមួយដែលរួមបញ្ចូលបាន មនុស្សគ្រប់គ្នាអាចចូលរួមបាន។

**តំបន់លទ្ធផល**

យុទ្ធសាស្ត្រមាន៦គំនិត ដើម្បីធ្វើឱ្យជីវិតកាន់តែប្រសើរឡើងសម្រាប់ជនពិការ។

យើងហៅលទ្ធផលទាំងនេះជាតំបន់លទ្ធផល។

**ក្របខណ្ឌលទ្ធផល**

ក្របខណ្ឌលទ្ធផល គឺជាមធ្យោបាយមួយដើម្បីតាមដាន៖

* ថាតើជនពិការបានឈានដល់គោលដៅរបស់ពួកគេដែរ ឬ ទេ
* របៀបដែលយើងដឹងថាជនពិការបានឈានដល់គោលដៅរបស់ពួកគេ
* ការផ្លាស់ប្តូរតាមពេលវេលា។

**ឯកសារជំហរ**

ឯកសារជំហរ គឺជាការសង្ខេបនូវអ្វីដែលអាចមាននៅក្នុងយុទ្ធសាស្ត្រថ្មី។

**ការរចនាជាសកល**

ការរចនាជាសកល មានន័យថាយើងគិតអំពីអ្វីដែលបុគ្គលគ្រប់រូបត្រូវការនៅពេលយើងរៀបចំផែនការ ឬ ចាប់ផ្តើមគម្រោង និងសេវាកម្មថ្មីៗ។

**ចក្ខុវិស័យ**

ចក្ខុវិស័យរបស់យើងគឺជាអ្វីដែលយើងចង់ឱ្យយុទ្ធសាស្ត្រថ្មីជួយធ្វើឱ្យកាន់តែប្រសើរឡើងនា  
ពេលអនាគត។

## ទាក់ទងមកយើងខ្ញុំ

**1800 334 505**

អ្នកក៏អាចទូរស័ព្ទទៅ National Relay Service (សេវាកម្មជាតិផ្នែកប្រាស្រ័យទាក់ទងជាមួយជនពិការ) បានដែរ។

អ្នកប្រើប្រាស់ TTY៖ **1800 555 677**

ទូរស័ព្ទ៖ **13 36 77**

អ៊ីម៉ែល៖ [disabilityreform@dss.gov.au](mailto:disabilityreform@dss.gov.au)

គេហទំព័រ៖ [www.engage.dss.gov.au](http://www.engage.dss.gov.au)

ក្រុមការងារ Information Access Group បានបង្កើតអត្ថបទនេះជាលក្ខណៈឱ្យងាយស្រួលអាន។  
សម្រាប់សំណួរណាមួយ សូមចូលទៅកាន់[www.informationaccessgroup.com](http://www.informationaccessgroup.com)។   
សម្រង់លេខការងារ 3436-A។